Il-Kardinal Grech jiċċelebra quddiesa fil-Bażilika ta' San Pietru
Il-Kardinal Mario Grech qaddes quddiesa kkonċelebrata fuq l-altar tal-Katedral fil-Bażilika ta' San Pietru. Fiha ħadu sehem fiha lajċi, sorijiet u saċerdoti Maltin u minn Għawdex. Fl-omelija tiegħu l-Kardinal Grech qal li l-ħarsa li Ġesù tefa' fuq Sant'Adrija tefagħha wkoll fuqu nhar is-Sibt, 28 ta' Novembru 2020 meta l-Papa Franġisku ħatru Kardinal għas-servizz tal-Knisja Universali. Fit-tislima tiegħu lill-komunità Maltija l-Kardinal Grech talab lill-Madonna tħares lil Malta u Għawdex b'mod partikulari għall-għaqda fis-sitwazzjoni tal-llum. Dun Frans Bonnici Fil-Konċistorju tat-28 ta' Novembru 2020, il-Kardinal Mario Grech, li issa jagħmel parti mill-ordni tal-Kardinali-Djakni, ġie assenjat it-titlu jew sede titulari tal-Bażilika ta' San Kożma u Damjan, fuq Via dei Fori Imperiali, Ruma. Il-Bażilika ta' San Kożma u Damjan, fil-qalba ta' Ruma antika, hi waħda mill-eqdem u l-iktar knejjes affaxxinanti, f'waħda mill-aktar partijiet antiki tal-Belt Eterna, fid-daħla tal-Forum Ruman u fuq it-triq li tieħu għall-Kolossew. Minn tempju Ruman tas-seklu 4 inbidlet fi knisja Nisranija fis-seklu sitta. F'għamla ċirkulari, barra l-preġju storiku tagħha, fiha opri importanti tal-arti bikrija Nisranija, speċjalment mużajċi. Fil-Konklavi li fih jaħtar Kardinali ġodda, il-Papa jassenjalhom ukoll sede titulari , li normalment tkun Bażilika f'Ruma li tagħha huma jkunu 'Kardinali protetturi'. Fil-każ ta' Kardinali-Djakni, bħalma hu l-Isqof Mario Grech, dawn jiġu assenjati knejjes djakonali. Aqra aktar: San Kożma u Damjan: Is-Sede Titulari tal-Kardinal Mario Grech